
ΗΑΟΕΝ ΕΙΕΙΣΟΗΕΕ 


ΝΕΑ ΣΤΟΙΧΕΙΑ ΡΙΑ ΤΗ ΣΧΕΣΗ 
ΤΗΕΡΜΑΝΙΚΩΝ ΑΡΧΩΝ ΚΑΤΟΧΗΣ 
ΚΑΙ ΤΑΓΜΑΤΩΝ ΑΣΦΑΛΕΙΑΣ 


Τελευταῖα παρατηρεῖται μιὰ αὐξανόμενη τάση γιὰ πιὸ ἀντικειμενικὲς 
καὶ ἀπομυθοποιημένες ἐκτιμήσεις τῶν κυριοτέρων ἀντιπάλων ἐπὶ Κατο- 
χῆς--- δηλ. ἀντιστασιακῶν ὀργανώσεων καὶ κατακτητῶν. Ὡστόσο λεί- 
πουν ἁκόμα ἀνάλογες προσπάθειες γιὰ μιά νηφάλια ἀντιμετώπιση τοῦ 
προβλήματος τοῦ δοσιλογισμοῦ1. 

Αὐτὸ ἰσχύει ἰδιαίτερα γιὰ τὴν πιὸ ἐπίμαχη κατηγορία, δηλαδὴ τὰ 
τμήματα τῶν ἔνοπλων συνεργατῶν. Εἴτε χαρακτηρίζονταν καὶ χαρακτηρί- 
ζονται ἀκόμα συλλήβδην σὰν «ταγματαλῆτες» καὶ «͵ Ελληνόφωνα «Χιτλε- 
ρικὰ ἀπορρίμματα»" εἴτε σὰν «ἐθνοσωτήριοι σχηματισμοί», γιὰ τὴν συγ- 
κρότηση τῶν ὁποίωῶν «ὁ καλὸς Θεὸς τῆς "Ελλάδας ἐφώτισε τοὺς τότε ἆρμο- 
δίους», γιὰ νὰ ἐξασφαλίσουν, χάρις σ᾿ αὐτὸν τὸν «πραγματικὸ κυµατοθραύ- 
στη κατὰ τῆς πομμουνιστικῆς θήριωδίας», τὴν «ἐπιβίωση τῆς "Βλληνικῆς φυ- 
λῆς)ὸ. 

Δὲν εἶναι ἐδῶ ὁ χῶρος νὰ καταπιαστῶ μ᾽ ὅλες τὶς πτυχὲς τῆς σχετικῆς 
μεταπολεμικῆς «παραϊστοριογραφίας». Θεωρῶ ὅμως ἀναγκαία, στὰ πλαί- 
σια αὐτοῦ τοῦ µελετήματος, μιὰ σύντομη ἀντιπαράθεση τῶν δυὸ ἀπόψεων. 

Οἱ συλλογισμοὶ τῆς ᾿Αριστερᾶς ἀνάγονται ὅλοι στὴν ἁπλὴ ἑξίσωση 
ποὺ ταυτίζει μὲ ἐθνικὴ προδοσία τὴν κάθε σύμπραξη μὲ τὸν ξένο ἔἐπι- 


1. Ὁ γράφων ἐπιχείρησε μιά σύντομη διερεύνηση τῆς προβληματικῆς τῶν ποι- 
κίλων μορφῶν τῆς συνεργασίας μὲ τὸν κατακτητὴ στὰ σχετικἀ κεφάλαια τοῦ ὑπὸ ἔκ- 
δοση βιβλίου του γιὰ τὴν «Ελλάδα 1941-44) (Αθήνα: Παπαζήσης καὶ ΕταηΚ{ατί: Τ4π). 

Ἐϊδικὰ μὲ τὰ πολυσυζητηµένα φαινόμενα τοῦ δοσιλογισμοῦ µέσα στὸ ἀντιστασιακὸ 
κίνηµα βλ.: Η. Ε., «Οοπίασίς Βοίνψεσα («ποίπιαπ Οσουραίίοη Αιίποτίες απά {πε ΜαΙοι 
ατοεΚ Ἐοσίσίαπος Ογραπἰσαίίοπς: Φουπά Ταοίΐος οτ ΟοΠαὈοταοπ»3, στὸ {1οΐνη Ο. Ιαίτίάες 
(ἐκδ.), ἄγεεεε ἵπ λε 19405, Ἡαπονει (ΝΗ) απά Γοπάση 19581, σ. 48-60, 347-353. 

2. Μπροσούρα (ἐκδ. Ῥιζοσπάστη, ἄρ. 7): Τρία χρόνια ᾿Νέας Τάξης καὶ τὰ χιτλερικὰ 
σώματα Τσολιάδων --- Χωροφυλάκων ---Χαφιέδων -- ΕΡΕ μ.λπ. (Απρίλης 1944), σ. 2. 

Πληθώρα παρόμοιων χαρακτηρισμῶν ἀνευρίσκει κανεὶς καὶ στὶς νεώτερες ἐαμικὲς 
πηγές. 

3. Βασίλειος Σταυρογιαννόπουλος, Η ζωὴ τῆς κατοχῆς καὶ τὰ τάγματα ἀσφαλείας, 
᾿Αθήνα [1966Ι. σ. 8, 120. Θ. Πετζόπουλος, 1941-1950. Τοαγικὴ πορεία, Αθήνα 1953, σ. 33. 
Γεώργιος Καραγιάννης, 1940-1969. Τὸ δράµα τῆς "Ἑλλάδος --- ἔπη καὶ ἁθλιότητα, 
[Αθήνα 1964]. σ. 59' καὶ ἄλλοι πολλοὶ στὸ ἴδιο πνεῦμα. 

190 Παρεπ Γ{ἱεἰςεἶνετ 


δρομέα (καὶ ἰδίως, φυσικά, τὴν ἔνοπλη καὶ ἔμμισθη ὑπηρεσία) σκοπεύ- 
οντας νὰ κτυπηθεῖ ἀπὸ κοινοῦ ὁ ἐνδο-ελληνικὸς ἀντίπαλος. 

Πιὸ περίπλοκη εἶναι ἡ ἐπιχειρηματολογία τοῦ ἄλλου στρατοπέδου. 
Οἵ ἐκπρόσωποί του ἀποκρούουν «μετ ἀγανακτήσεως» κάθε κατηγορία 
κατὰ τῶν Ταγμάτων ᾿Ασφαλείας (Τ.Α.)4 σὰν «ἐντελῶς ἄδικο καὶ ἀπαρά- 
δεχτο..., σαθρὸ καὶ ἀβάσιμο», ἀφοῦ ἐκεῖνα δὲν ἐμάχοντο ποτὲ κατὰ συµ- 
μαχικῶν ἢ ἑλληνικῶν δυνάµεων, ἀλλὰ ἀποκλειστικὰ «ἓν τῇ προασπίσει 
τῆς "Ελληνικῆς ΙΠ{ατρίδος» κατὰ τῶν κομμουνιστῶν πρακτόρων τῶν σλά- 
βων, ποὺ µόνον «τυχαίως» ἔφεραν ἑλληνικὰ ὀνόματα..ὅ 

Μ᾽ αὐτὴν τὴν συλλογιστικὴ δὲν ἦταν μεμπτὸ οὔτε τὸ ὅτι δέχτηκαν 
τὰ Τ.Α. ὁπλισμὸ ἀπ᾿ τοὺς Γερμανούς, ἐπειδὴ «τὰ ὅπλα µόνον ἦσαν ξένα : 
οἳ ἀμυνόμενοι, ἡ ψυχή των, ἡᾗ καρδιά των, ὁ σκοπός, ὅλα ἦσαν ἑλληνιμά... 
Εϊς τὰ Τ.4. ὑπῆρξεν ἐθνικὸς παλμὸς Καὶ ἐθνικὴ συνείδησις τῆς ἀποστολῆς 
τῶν»δ. Τὸ συμπέρασμα βγαίνει µόνο του: «Όποιος πολεμάει τὸ ΚΙΕ, ὑπε- 
θασπίζδει τὴν "Ελλάδα." 


ε ες 


4. Σ αὐτὸ τὸ µελέτημα χρησιμοποιήθηκε γενικἁὰ ὁ ὄὅρος «Τάγματα ᾿Ασφαλείας» 
(Τ. Α.) ποὺ ἐπικράτησε καὶ στὴν καθομιλουμένη καθὼς καὶ στὰ δημοσιεύμοτα, παρόλο 
ποὺ πολλὰ τμήματα ἐθελοντῶν δροῦσαν κάτω ἀπὸ ἄλλες ὀνομασίες: «Εὔζωνου», «Ἓθνο- 
φυλακἠ» (ΠεϊπιαίψεΠτ), «Β΄ Αρχηγεῖο Χωροφυλακῆς» κτλ. 

Ἐκτὸς ἀπὸ τὴν ὀνομασία ὑπῆρχαν καὶ κάποιες φαινομενικὲς διαφορὲς στὴν καθο- 
δήγηση. Π.χ. οἳ «Εὔζωνοι» ἐλέγχονταν τυπικὰ ἀπὸ τὴν κυβέρνηση Ράλλη, ἐνῶ τὰ καθαυτὸ 
Τ.Α. εἶχαν ἄμεση ἐξάρτηση ἀπὸ τοὺς Γερμανούς. Ἡ οὐσιαστικὴ διαφορὰ ἦταν ὅμως 
ἑλάχιστη καὶ «περιοριζόταν μᾶλλον στὶς φουστανέλλες» (συνέντευξη «. νου 1.επίμο, 
διευθυντὴ Β΄ Γραφείου Δυτικῆς 'Ἑλλάδας). 

Δὲν συμπεριλαμβάνονται ἐδῶ οἱ ἔνοπλες συμμορίες τῶν ἀνοιχτὰ φασιστικῶν ἢ --- 
μᾶλλον --- φασιστοειδῶν µμικροοργανώσεων --- ΕΕΕ  («Εθνικὴ Ἕνωσις Ἑλλάδος)), 
ἘΑΣΑΔ («Ἐθνικὸς ᾿Αγροτικὸς Σύνδεσμος ᾽᾿Αντικομμουνιστικῆς Δράσεως)), ἘΣΑΟ 
(«Ἐθνικὸς Συνασπισμὸς ᾽Αντικομμουνιστικῶν ᾿ΟὈργανώσεῶν»), οἱ ὁποῖες ἀσκοῦσαν 
ἀνοιχτὴ τρομοκρατία χωρὶς ἴχνος στρατιωτικῆς πειθαρχίας. 

5. Νίκος ᾽Αντώνακέας, Φῶς εἰς τὸ σκότος τῆς κατοχῆς, ᾿Αθήνα 1947, σ. 105-106. 

6. Κοσμᾶς ᾽Αντωνόπουλος, ᾿Εθνικὴ ᾽Αντίστασις 1941-1946, τόμος Γ’, Αθήνα 1964, 
σ. 1487. 

7. Γιάννης Καραμούζης, Πατριῶτες καὶ προδότες στὸ ἨΜωρηᾶ, Τρίπολη 1950, σ. 
55. Ὡστόσο, ὑπῆρχαν παράπονα ὅτι ἔλειπε ἁκόμα ἡ θεσμοθέτηση αὐτοῦ τοῦ ὁρισμοῦ, 
δηλαδἠ ἡ ἐπίσημη δικαίωση τῶν Τ. Α.: «...Καὶ ἂν τώρα σιωπηρῶς ἀναγνωρίζονται αἱ 
προσφερθεῖσαι ὑπὸ τῶν ἀνδρῶν τῶν Ταγμάτων καὶ Σωμάτων ᾿ σφαλείας ἐθνικαὶ ὑπη- 
θεσίαι εὐχόμεθα ὅπως ἔλθη ἡ ἡμέρα καὶ τῆς ἐπισήμου ἀναγγνωρίσεώς τής...» (Σταῦρο- 
γιαννόπουλος, σ. 120). 

Ἐπὶ χούντας τελικἀὰ ἐκπληρώθηκε καὶ αὐτὶ ἡ ἀπαίτηση. Ἐϊἰδικὸς νόμος «Περὶ ᾿Εθνι- 
κῆς ᾽ Αντιστάσεως) ὅρισε σὰν ἀντιστασιακοὺς ὅσους ἀγωνίστηκαν «ἐπὶ ἐδαφῶν τελούν- 
των ὑπὸ ἐχθρικὴν κατοχὴν καὶ ἀποσκοποῦντες εἲς τὴν ἀπευλευθέρωσιν τούτων καὶ ἄποκα- 
τάστασιν τοῦ "Ελληνικοῦ Κράτους. "Εν τῇ ἐννοίᾳ ἐχθοὸς περιλαμβάνονται ἐν προκειµένῳ 
καὶ ἓν γένει ᾿Οργανώσεις ἀντεθνικῶς δράσασαι καὶ ἀποσκοποῦσαι εἰς τὴν ἐπιβολὴν ἐν τῇ 


Ψηφιοποιήθηχε απὀ τη Βιβλιοθήκη του Τονίου Πανεπιστημίου 
Με την άδεια της Ἑταιρείας Μελέτης Νέου Ελληνισμού 


πρ:/εριοΙἰςΠίπα.εκΙ.α: | 6-ΡιοΙίδΠοι: ΕΚΤ | Βοννπιοβαεα αἲ 16/01/2019 12:26:06 | 


Νέα στοιχεῖα γιὰ τὴ σχέση γερμανικῶν ἀρχῶν Κατοχῆς καὶ Τ.Α. 191 


Ὅποιος δὲν στηρίζεται ὅμως ἀποκλειστικὰ σ᾽ αὐτὴν τὴν βολικἡ ταύ- 
τιση τοῦ ΕΑΜ-- ἘΛΑΣ οσὰν «ἀντεθνικοῦ σχηματισμοῦ», μὲ τὴν ὁποία 
ὁ ἀντικομμουνιστικὸς ἀγώνας τῶν Τ.Α. μετατρέπεται {ρ5ο [ποίο σὲ «ἐθνι- 
κό», ἔχει ἀνάγκη ἀπὸ ἄλλα κριτήρια γιὰ μιὰ διαφοροποιημένη ἐκτίμηση 
τῶν μονάδων αὐτῶν: ἡ προέλευση καὶ οἱ παρορµήσεις ὅσων ἐντάχθηκαν 
καθὼς καὶ ἡ ἐξέλιξη τῆς κατοπινῆς σχέσης μεταξὺ κατακτητῶν καὶ αὐτῶν 
τῶν συνεργατῶν τους, 

Ὅσον ἀφορᾶ τὰ προσωπικἀ κίνητρα τῶν ταγματασφαλιτῶν, δὲν ἄπο- 
σκοπῶ γιὰ µία σὲ βάθος ἀνάλυση. ποὺ ὁπωσδήποτε θὰ προὐπέθετε τὴν 
ἀξιολόγηση πλούσιων στατιστικῶν στοιχείων στὰ ὁποῖα πρὸς τὸ παρὸν 
δὲν ἔχουμε πρόσβαση. Ὡς πρὸς αὐτὸ τὸ σημεῖο θὰ ἀρκεστῶ λοιπὸν 
ἀναγκαστικὰ σὲ μερικὲς γενικότερες παρατηρήσεις ποὺ βασίζονται σὲ 
προσιτὲς πηγές, δημοσιευμένες ἢ µή. 

Κατ᾽ ἀρχήν, φυσικά, δὲν ὑπῆρχε ὃ «ἐνιαῖος» τύπος τοῦ ταγµατασφα- 
λίτη σὲ σχέση μὲ καταγωγή, ἐλατήρια, πεποιθήσεις καὶ δράση. ᾽Απὸ τοὺς 
βαθµοφόρους ἄλλοι εἶχαν ἐπιστρατευθεῖ, ἄλλοι ἐκβιάστήκαν γιὰ νὰ γλυ- 
τώσουν τὴν φυλακὴ ἢ τὸ ἀπόσπασμα, ἄλλοι --- πιθανῶς οἱ περισσότεροι --- 
προσῆλθαν σὰν πραγματικοὶ ἐθελοντές. ᾿᾽Ανάμεσά τους ἀρχικὰ ὑπερίσχυαν 
οἱ ἀπότακτοι τοῦ 1935 καὶ ἄλλοι ὁπαδοὶ τῆς ἀβασίλευτης δημµοκρατίαςᾶ, 
ἀργότερα ὅμως προσχώρησαν ὅλο καὶ περισσότεροι µοναρχικοί, ποὺ τε- 
λικἁἀ ἐπικράτησαν. 

Μερικοὶ εἶχαν τὸ δικαιολογητικὸ ὅτι ἤθελαν νὰ πάρουν ἐκδίκηση 
γιὰ κάποιο «ἀνοιχτὸ λογαριασμό», ἀφοῦ προέρχονταν ἀπὸ τὶς μὴ ἑαμικὲς 
(ἀντιστασιακές) ὁμάδες ποὺ εἶχαν συγκρουστεῖ μὲ τὸν ΕΛΑΣ. "Αλλοι 
πάλι προσχώρησαν, ἐπειδὴ τοὺς εἶχαν κοινοποιηθεῖ σχετικὰ διατάγματα 
τῆς κατοχικῆς κυβέρνησης τοῦ Ἰ. Ράλλη» καὶ ἀπὸ μακροχρόνια συνήθεια 
ὑπάκουαν σὲ (ὁποιεσδήποτε) διαταγές... ᾽᾿Αρκετοὶ προσῆλθαν ἀπὸ καθαρὴ 


«Χώρᾳ καθεστῶτος διαφόρου τοῦ νοµίµου τοιούτου ἢ καὶ τὴν ὑποδούλωσιν καὶ προσάρτη- 
σιν ἐθνικῶν ἐδαφῶν εἰς ὁμόρους Χώρας»... (Κῶδιξ Νομικοῦ Βήματος ΧΝΗ (14969). 
σ. 628-638: Ν. Δ. 179 τῆς 25/26.4.1969). 

δ. Ἡ ἀρχικὴ «ρεπουμπλικανικὴ» φάση τῶν Τ. Α.--- κάτω ἀπ᾿ τὴν ἐπίδραση τῶν 
Θ. Πάγκαλου καὶ Στ. Γονατᾶ --- εἶναι ἀρκετὰ ἄγνῶστη. Βλέπε ὅμως: Γεώργιος Σεφέρης, 
Πολιτικὸ "Ημερολόγιο, Α΄, ᾿Αθήνα 1979, σ. 141 (14.1.44): «Τάγματα ᾿ Ασφαλείας: ἄν- 
θρωποι τοῦ ᾿ὀδρ. Ἐπίσης: ΝΑΕΣΡ {(-- ΝαίίοπαΙ ΑτοΏίνες απά Κεοοτάς βοτνίςθ, λ)αςΠίπς- 
ίου), Ες 226: 83476. Γεώργιος Ράλλης (ἐκδ.), Ο ᾿Ιωάννης 4. Βάλλης ὁμιλεῖ ἓν τοῦ τάφου, 
᾿Αθήνα 1947, σ. 117. 

"Αλλωστε, ἁπότακτος τοῦ 35 ἦταν καὶ ὁ «ἀρχαιότερος» ταγµατασφαλίτης, ὁ συντ/ 
χης Γεώργιος Ποῦλος (ποὺ ἀκολούθησε στὸ φθινόπῶρο 44 τοὺς ἀποχωροῦντες Γερμανοὺς 
καὶ ἔτσι ἠγήθηκε ἐπὶ δύο ὁλόκληρα χρόνια ---᾿Απρίλης 1943 μέχρι ᾽Απρίλη 19451 --- 
ἑνὸς «τάγματος ἐθελοντῶν»). ἳ ' 

9, Κείµενα στό: ΝΑΕΣ, Ες 226: 83476. 

καιροσκοπία ἢ γιὰ διάφορα προσωπικὰ ὀφέλη. Μερικοὶ ἦταν βετεράνοι 
τοῦ («ὅτ]μίζιο ἤ ἀπ ἄλλες αἰτίες Γερμανόφιλοι. Τέλος, σχετικἀἁ λίγοι ἓν- 
τάχθησαν λόγω «ἰδεολογικῶν συγγενειῶν», συμπεριλαμβανομένου καὶ ἑνὸς 
θολοῦ ἀντικομμουνισμοῦ. 

Στοὺς «ἀφανεῖο ταγµατασφαλίτες τὸ ποσοστὸ ἐκείνῶων ποὺ μπῆκαν 
στὴν ὑπηρεσία τῶν κατακτητῶν ἀπὸ συμπάθεια (γιά τοὺς ἴδιους τοὺς Τερ- 
μανοὺς ἤ γιὰ τὴν κοσμοθεωρία τοὺς) ἦταν ἁκόμα μικρότερο. Περισσότεροι 
ἦταν ἑκείνοι ποὺ ἀνῆκαν στὸ λοῦμπεν-- προλεταριάτο τῶν πόλεων. ᾽Αλλὰ 
δὲν ἔλειπαν οὔτε οἱ «νοικοκυραῖοι» τῆς ἄγροτιᾶς, τῆς ἐργατιᾶς καὶ ὁρι- 
σµένοι τῶν λεγομένων μεσαίων κοινωνικῶν στρωμάτων. ᾽Ακόμα καὶ µε- 
ρικές ἑαμικὲς πηγὲς παραδέχονται ὅτι ὁ κύριος ὄγκος «ἀποτελοῦνταν ἀπὸ 
ἁπλοὺς ἀνθρώπους τοῦ μόχθου καὶ τῆς στέρησης ποὺ ἐκβιάστηκαν, στρα- 
τεύθηκαν ὑποχρεωτικά..,, ἐξαγοράστηκαν, παρασύρθηκαν, ἢ ὑπέκυψαν στὴν 
ἀδυσώπητη πίεση τῆς πείνας). Ἡ ἴδια πηγὴ ἀναγνωρίζει μάλιστα μιὰ 
«δόση ἀληθείας» στὸν ἰσχυρισμὸ ὅτι μερικοὶ «ἐντάχθηκαν στὰ προδοτικὰ 
τµήµατα γιατὶ µόνο σ᾿ αὐτὰ μποροῦσαν νὰ βροῦν ὅπλα γιὰ νὰ "φυλαχτοῦν 
ἀπὸ τὶς ἐαμικὲς 'πιέσεις καὶ ᾽αὐθαιρεσίες, ἢ νὰ '᾿ἐκδικηθοῦν) γιὰ κάποια 
ξημιὰ ἢ ταπείνωση ποὺ δοκίµασαν οἳ ἴδιοι, ἢ Κάποιοι ἀπὸ τοὺς δικούς 
τους... 13. 

Ὡστόσο, τὰ διάφορα κίνητρα τῶν μεμονομένων ταγματασφαλιτῶν 
ἐπισκιάζονται ἀναπόφευκτα ἀπὸ τὸν ὅλο χαρακτήρα καὶ τὴ μετέπειτα 


10. Ανδρες τοῦ (μακεδονικοῦ) Δ΄ Σώματος Στρατοῦ ποὺ παραδόθηκαν τὸ 1916 
ἁμαχητὶ στοὺς Γερμανοὺς καὶ μεταφέρθηκαν στὸ Γκαίρλιτς κάτῶ ἀπὸ καθεστὼς «εὖμε- 
νοῦς αἰχμαλωσίας)». 

11. Θανάσης Χατζῆς, “Η νικηφόρα ἐἑπανάσταση ποὺ χάθηκε(1941- 1946), τόμος", 
"Αθήνα 1979, σ. 97. 

Σχετικὰ μὲ τὴν ὁμολογία τοῦ Θ. Χ. γιὰ τὶς ἑαμικὲς «αὐθαιρεσίες» κ.τ.λ. σὲ βάρος 
ἀντιφρονούντων, πρέπει ἐδῶ νὰ ὑπογραμμιστεῖ ὅτι πράγματι ἐκεῖνες οἱ περιοχὲς ὅπου 
αὐτὴ ἡ πίεση ἐκδηλῶνόταν περισσότερο ---π.χ. Πελοπόννησος -- ἦταν οἱ ἴδιες ὅπου 
καὶ τὰ Τ.Α. εἶχαν κάποια «λαϊκὴ βάση». (Σ’ αὐτὸ τὸ σημεῖο συμφώνοῦν γερμανικές, 
βρετανικὲς καὶ ἁμερικάνικες πηγὲς--- καθὼς καὶ ἑλληνικὲς μὴ --ἑαμικές, ὅπως π.χ. 
ὁ ΕΤ, Παπανδρέου στὴν Διάσκεψη τοῦ Λιβάνου). 

Νὰ μὴν ξεχαστοῦν καὶ οἱ πάνω ἀπὸ 100 ἀντάρτες τοῦ 5)42 Συντάγματος τῆς ἘΚΚΑ 
ποὺ μετὰ τὴν αἱματηρὴ διάλυση τῆς µονάδας τοὺς (συμπεριλαμβανομένης καὶ τῆς ἀπρό- 
κλητης ἐκτέλεσης τοῦ Δημ. Ψαρροῦ καὶ ἄλλων) προσχώρησαν χωρὶς ἰδιαίτερο ἐνθου- 
σιασμὸ στὰ Τ. Α., γιὰ νὰ ἐκδικηθοῦν καὶ νὰ «πολεμήσουν τὸν Κομμουνισμὸ» (ΜΑ 
[ΜΙΠΜ(ἄτατοβίν Ἐτείριτς -- Τερµ. Στρατιωτικὸ ᾿Αρχεῖο], φακ. 54961/2: "ΧντΠ. Α.Κ., 
1ο. Ταρεςπιε]άπῃσεη 20/23.4.44 κ.ἄ.), 

Τελικά, ἔχει ἴσως ἐνδιαφέρον ὅτι καὶ ταγματασφαλίτες (π.χ. Σταυρογιαννόπουλος, 
σ. 28) παραδέχονται κάποια ἀνομοιογένεια τῶν τμηµάτῶν τους---ἂν καὶ ἀντίθετης προέ- 
λευσης: «....ἐπέτυχον νὰ διεισδύσουν στοιχεῖα ἐπικίνδυνα καὶ τινες κομμουνισταὶ (κατ᾽ 
ἐντολὴν ἀσφαλῶς τῶν ἀρχηγῶν των)... 


Ψ΄ηφιοποιήθηχε από τη Βιβλιοθήκη του Ἰονίου Πανεπιστηµίου 

«ἐνιαία» δράση τῶν ταγμάτων. Κάτω ἀπ᾿ αὐτὴν τὴν κοινἠ ἐτικέττα ὅλες 
οἱ διαφοροποιήσεις γρήγορα ἔχαναν τὴν σημασία τους: Ὅσα µέλη τῶν 
Τ.Α. δὲν συμμορφώνονται μὲ τὶς ἐκκλήσεις καὶ προειδοποιῄσεις τῶν 
συμμαχικῶν ἀρχῶν (συμπεριλαμβανομένων τῆς κυβέρνησης Καΐρου καὶ 
ἰδίως τῶν ἀντιστασιακῶν ὀργανώσεων) νὰ αὐτομολήσουν, χάνουν τὴν 
εὐκαιρία ν᾿ ἀπαγκιστρωθοῦν ἔγκαιρα. Αὐτὴ ἡ ἀποκοπὴ τοῦ δρόµου ἔπι- 
στροφῆς, ἡ ἐξάλειψη κάθε ἴχνους διαφοροποίησης ἦταν καὶ ἡ δεδηλωμένη 
πρόθεση τῶν ἀρχῶν κατοχῆς. 

Πράγματι, ὁ Στρατιωτικὸς Διοικητὴς Ἑλλάδας Αἰοχαπάετ 1598 διευ- 
κρινίζει ἀπέναντι στὸν (ἀνήσυχο) Βούλγαρο συνάδελφό του ὅτι οἱ Γερμανοὶ 
θεωροῦσαν τὴν συγκρότηση τῶν Τ.Α. κυρίως πολιτικὸ μέτρο, δηλαδὴ 
ὡς µέρος τῆς ἐκστρατείας «καταπολέμησης τοῦ Ἰομμουνισμοῦ, γιὰ τὴν 
ὁποία ἡ ἀντικομμουνιστικὴ μερίδα τοῦ ἕλληνικοῦ πληθυσμοῦ πρέπει νὰ χρη- 
σιμοποιηθεῖ πλήρως, γιὰ νὰ ἐκδηλωθεῖ φανερὰ καὶ γιὰ νὰ ἐξαναγκαστεῖ σὲ 
μιὰ ἀπροκάλυπτη ἐχθρότητα ματὰ τῆς κομμουνιστικῆς µερίδας!2). 

Δὲν χωράει ἀμφιβολία ὅτι σὲ γενικὲς γραμμὲς ἡ ναζιστικἡ στρα- 
τηγικὴ πέτυχε τὸν σκοπό της. Στὰ µάτια τοῦ πληθυσμοῦ (βέβαια 
ὄχι µόνον τῆς «κομμουνιστικῆς μερίδας») τὰ Τ.Α. γρήγορα ταυτίζονται 
μὲ τοὺς πάτρωνές τους. Καὶ πάτρῶνες δὲν εἶναι τόσο οἱ τακτικὲς στρατιῶ- 
τικὲς ἀρχὲς τῆς ἸΜαΠιπιβοµί, ἀλλὰ κυρίως οἱ «νεκροκεφαλὲς» τῶν 55, 
ὀνομαζόμενοι ἔτσι ὄχι µόνο λόγω τῶν σχετικῶν διακριτικῶν σημάτων 
στὸ πηλίκιο... Παρόλο ποὺ τὰ συχνὰ ἀνακοινωθέντα τοῦ «Ανωτάτου ᾽Αρ- 
χηγοῦ τῶν Ταγμάτων ᾿Ασφαλείας καὶ τῆς ᾿Αστυνομίας Ἑλλάδος» δὲν 
ἔφεραν ἄλλη ὑπογραφή, ἦταν γνωστὸ ὅτι ἐπρόκειτο ἀρχικὰ γιὰ τὸν ταξί- 
αρχο τῶν 55 4ὔτροη ΡίΤοορΙ5 («δήµμιο τοῦ γκέττο τῆς Βαρσοβίας») καὶ 
μετὰ γιὰ τὸν στρατηγὸ ἨλαΙίοτ ΘεΠίπιαπᾶ (Σιμάνα), ποὺ καὶ οἱ δυὸ µέσα 
στὸ περίπλοκο ναζιστικὸ ἱεραρχικὸ σύστημα κατεῖχαν τὸ ἀξίωμα τοῦ 
«᾿Ανωτέρου ᾿Αρχηγοῦ τῶν 565 καὶ τῆς ᾽Αστυνομίας εἰς τὴν Ἑλλάδα» (-ΑΑ 
5ΡΑ). 

Σὰν ἀπόρροια τοῦ µίσους καὶ τῆς περιφρόνησης τῆς πλειοψηφίας 
τοῦ λαοῦ καὶ ἰδίως τῶν ἀντιστασιακῶν ὀργανώσεωνϊά, γίνονται καὶ οἱ 


12. ΜΑ. φακ. 65027/4 (Πολεμικὸ 'Ημερολόγιο Τµήµατος Στρατιᾶς «Ε»): καταχώ- 
ριση 23.1.44. 

13. Ἐφ. ᾿ Ακρόπολις 17.10.43. Σχετικὰ μὲ τὸ ΦίτοοΡ, βλ. Καζϊπιίοτσ ΜοεζατεΚ!, 
6οεργχᾶελε πως ἄεπι Παπ], Ὠὔδδε]άοτί 1978. 

14. ὪἨδη πρὶν ἀπὸ τὴν µαζικἡ συγκρότηση τῶν Τ.Α. π.χ. ὁ ἌἌρης Βελουχιώτης 
εἶχε διακηρύξει δημόσια: «...4υστυχῶς ὑπάρχουν καὶ Κακοὶ "Ἕλληνες οἳ ὁποῖοι θὰ προ- 
τιμοῦσαν νὰ µείνουµε στὴν ὑποδούλωση... Εναντίον αὐτῶν πρέπει νὰ βάλουμε μὲ χίλιες 
φορὲς µεγαλύτερη λύσσα ἀπ ὅση ἔχουμε ἐναντίον τῶν κατακτητῶν.» [Μπροσούρα: 'Η 
Α΄’ Πανθεσσαλικὴ Συνδιάσκεψη τῶν ᾿ Ανταρτῶν τοῦ Ε.4.4.Σ.: Γιὰ τὴ «{ευτεριά, τὴν 
«Ἰαοκρατία. Ἔκδ. Ἐλεύθερης Ἑλλάδας, [1943], σ. 11. 


Ψηφιοποιήθηκε απὀ τη Βιβλιοθήκη του Ιονίου Πανεπιστημίου 

ἀντιδράσεις τῶν Έ. Α. ὁλοένα πιὸ ἕντονες. Προβαίνουν καὶ μὲ δική τους 
πρωτοβουλία σὲ ἐκτελέσεις ὁμήρων]δ καὶ ἐπικρίνουν φιλικἀ τοὺς Γερμανοὺς 
πὠς δὲν εἶναι ἀρκετὰ αὐστηροὶ ἀπέναντι στοὺς αἰχμαλώτους «κομμουνι- 
στέο). Γι’ αὐτὸ προθυμοποιοῦνται ν᾿ ἀναλάβουν οἱ ἴδιοι «ἀποτελεσματι- 
κότερα» τὴν ἀνάκριση!τᾶ, 

Στὸ ἴδιο πνεῦμα ὁ ἀρχηγὸς τῶν Τ. Α. στὴν Πελοπόννησο, συνταγµα- 
τάρχης Διον. Παπαδόγγονας, παρακαλεῖ ἐπίμονα τὴν γερµμανικἡὴ στρα- 
τιωτικἡ ἡγεσία «νὰ μὴν ἀφήνουν πλέον ἐλεύθερα οἳ κπομμαντατοῦρες ἐκεῖνα 
τὰ ὑπομείμενα ποὺ εἶχαν συλληφθεῖ ἀπ᾿ τοὺς ἄνδρες του». Ὁ ἴδιος καταγ- 
γέλλει τοὺς ἀντιπροσώπους τοῦ Διεθνοῦς Ἐρυθροῦ Σταυροῦ (ΔΕΣ), ὅτι 
τροφοδοτοῦν λαθραῖα τοὺς «συμμορίτες»1, καὶ ἐν γένει τὰ Τ.Α. κώλυσιερ- 
γοῦν σοβαρὰ τὸ φιλανθρωπικὸ ἔργο τοῦ ΔΕΣ, ποὺ συνήθως τὸ σέβυται 
ἀκόμα ὁ ἴδιος ὁ βομήπαπα1θί 

Μὲ βάση τέτοια συμβάντα οἱ ἐπικριτὲς τῶν Τ.Α. τὰ θεωροῦν βασιλι- 
κότερα τοῦ βασιλέως, ἤ ---στὴν γλῶσσα τοῦ ΕΑΜ --- «μτήνη, χειρότερα 
ἀπὸ τοὺς δασκάλους τους»1Ὀ. 

᾿Αντίθετα, οἳ ὑποστηρικτὲς ἐπιμένουν ὅτι ὁ «ἐθνικὸς ἀγὼν» τῶν Ταγμάτων 
μόνον φαινομενικὰ συνέπιπτε μὲ τὶς ἀντίστοιχες γερμανικὲς ἐπιχειρήσεις, 
ἐνῶ στὴν οὐσία εἶχε ὀργάνωση καὶ κατεύθυνση ἀνεξάρτητη, μὲ ἰδιαίτε- 
ρους πατριωτικοὺς στόχους, οἱ ὁποῖοι µακροπρόθεσµα συγκρούονταν μὲ 
τὶς προθέσεις τῶν κατακτητῶν. Κατὰ τὴν ἐκδοχὴν αὐτὴν τὰ Τ.Α. δὲν 
σκόπευαν ἁπλῶς νὰ διασφαλίσουν ἓν ὀνόματι τῶν «Φομίμων» ἀρχῶν «ᾖσυ- 
χία καὶ τάξη» κατὰ τὴν ἀποχώρηση τῶν στρατευμάτων κατοχῆς, ἀλλὰ 
μ ἔμφαση ἀναφέρεται μάλιστα καὶ ἡ ὕπαρξη συγκεκριµὸόνων σχεδίων 
ὥστε νὰ στρέψουὺν τὰ γερμανικὰ ὅπλα ἑναντίον τῶν προμηθευτῶν τους 
σὲ περίπτωση συμμαχικῆς ἀπόβασης29! 

Ὡστόσο, οἱ πηγὲς δὲν ἀφήνουν ἀμφιβολία, ὅτι τέτοια μεταστροφὴ 
«ἐν τῇ καταλλήλῳ στιγµῇ» δὲν ἔγινε πουθενὰ καὶ ποτέ, καὶ δὲν λήφθηκε 
σοβαρὰ ὑπόψη οὔτε κἀν κατὰ τὴν γερμµανικἡ ἀποχώρηση. 

᾽Αλλὰ καὶ προηγουμένως ἡ διατυμπανιζόµενη «ἀνεξαρτησία δρἀάσεώς» 
συνήθως περιοριζόταν στὴν ἔνταση (δηλαδὴ κατὰ περίπτωση σκληρό- 


15. ἐφ. Καθημερινὴ 30.4.44. ΝΑΕΣ. Ἐρ 226: 83476. 

16. ΜΑ, φακ. 54960/2, φύλλο δΙ. φακ. 54960/5:ΕὔΠτιηροσίαῦ Ἐτδεῃ, ἔκθεση 23.6.44 
Ἑτίς] νοτ οίοτίηβ, γράµµα 7.6.70. κ.ἄ. 

17. ΜΑ. φακ. ΚΗ 19 ΧΙ/10: 1 Β 2326. 

15. Ὁὺ»ςδ (Ὀαἰκοςάερατίοιιραίοί ΒίοςΚίοῖπι -- ὑπ. ἐξ[κῶν Σουηδίας), φακ. «τοκ- 
ἱαπάςαήρδα, Αἰπιᾶασί ὉΥτ. Ἔκθεση βαπάφίτόσι, 22.11.44. 

19. Χατζῆς, Τ’, σ. 97. 

20. ΝΑΕΣ, Ες 226: 64332, Σταυρογιαννόπουλος, σ. 28-29, 66-67. Χατζῆς, Γ΄, σ. 37. 
Διονύσιος Μπενετᾶτος, Τὸ Χοονικὸ τῆς Νατοχῆς 1941---1944, ᾿Αθήνα 1963, σ. 203-204, 
σ. 269-270.Παρόμοιες θέσεις συναντάει κανεὶς καὶ στὸν σημερινὸ πολιτικὸ διάλογο 

τερης ἤ --κάποτε-- καὶ ἠπιότερης διεξαγωγῆς) τοῦ «ἀντισυμμοριακοῦ 
ἀγώνα». ᾿Απόδειξη τοῦ ἀντίθετου δὲν εἶναι οὔτε οἱ συχνὰ ἀναφερόμενες 
«φιλοβρετανικὲς ἐκδηλώσειο τῶν Τ.Α., παρόλο ποὺ εἶναι γεγονὸς ὅτι 
οἱ «ἀντικομμουνιστὲς ἐθελοντὲς» ἀπεγνωσμένα προσπαθοῦσαν νὰ πείσουν 
τὸν δυσκολόπιστο πληθυσμὸ ὅτι ἡ «σταυροφορία» τους ἔχαιρε καὶ τῆς 
“τουλάχιστον -- σιωπηλῆς ὑποστήριξης τῶν ᾽ΑγγλοαμερικάνωνΣ, 

Στὴν πραγματικότητα, οἱ ἐπανειλημμένες προσπάθειες στελεχῶν τῶν 
Ταγμάτων νὰ γίνει ἀληθινὸς αὐτὸς ὁ ἰσχυρισμὸς δὲν εἶχαν παρὰ ἐλάχι- 
στες πρακτικὲς ἐπιπτώσειςΣὲ, καὶ ἔτσι ἐλάχιστα ἐνοχλοῦσαν τοὺς κατα- 


α 


κτητές2ὸ. ᾿Εκεῖνο ποὺ κυρίῶς ἐνδιέφερε τοὺς Γερμανοὺς ἦταν ἡ ἵκανο- 


21. ΝΑΗΣ, πο 226: 72935, 93416, 92920. Κώστας Κουβαρᾶς, Ο.5.5. μὲ τὴν Κεντοικὴ 

τοῦ Ε.4.Ἠ, ᾿Αθήνα 1976. σ. 43, 97, 103 (ξ-ἡμερολόγιο 15.5. 14.7.. 217.44). 
' 22, Τ.χ. μερικὲς φορὲς προειδοποιήθηκαν Ἠρετανοὶ ἀξ/κοὶ γιὰ ἐπικείμενες γερµανι- 
κὲς ἐπιθέσεις. Ας σημειῶθεῖ ἐπίσης ὅτι ἀκόμα ὅ ἴδιος ὁ Δ. Παπαδόγγονας ἔστειλε τὸν 
Μάρτη τοῦ 1944 ἁπολογητικὴ ἔκθεση στὴν Μέση ᾿Ανατολὴ (ΡΕΟ [Ξ5Ρρυδ]ο Ἑεεοτά 
ΟΗἱοα, Ι.οπάοπ], φακ. Ἐ. Ο. 371/43680: κ 10713). 

Οἱ Βρετανοὶ βέβαια ὑπογράμμιζαν συχνἁ πὼς οἱ ἄνδρες τῶν Τ. ΔΑ. δὲν θὰ μποροῦσαν 
νὰ τὄχουν «δίπορτο» καὶ θᾶπρεπε νἀἁ διαλέξουν. ᾽Απὸ τὴν ἄλλη πλευρὰ τουλάχιστον 
στὰ ἔγγραφα συναντάει κανεὶς ἀρκετὰ συχνὰ κάποια ἀγγλικὴ «κατανόηση» γιὰ τὰ µέλη 
τῶν Ταγμάτων. Καὶ ἰδιαίτερα στὴν Πελοπόννησο, ὅπου οἱ σχέσεις τῶν τοπικῶν βρετ. 
ἀξιωματούχων μὲ τὸ ΕΑΜ-ΕΛΑΣ ἦταν σχεδὸν πάντοτε τεταμένες, παρατηρήθηκαν καὶ 
οἱ πιὸ πολλὲς «δοσοληψίες» μὲ τὰ Τ.Α. Τὸ ἂν ἃ πόσο τὸ ἀναφερόμενο πνεῦμα ἀνεκτικό- 
τητας συνέβαλε γενικότερα στὴν διαμόρφῶση καὶ ἐφαρμογὴ τῆς βρετανικῆς πολιτικῆς, 
ἀποτελεῖ ἕνα ἐπίμαχο ζήτημα ποὺ χρειάζεται περαιτέρω διελεύκανση. Θὰ ἀποτελέσεί 
ὅμως θέµα ἄλλης μελέτης. 

23. "Ας σημειωθεῖ ὅτι ὁ Δ. Παπαδόγγονας συχνὰ ἐκφράζει (πρὸς τὸν Αὐστριακὸ 
σύνδεσμο ταγματάρχη Ῥου5) τὴν «μεγάλη λύπη» του, ὅτι ἼΑγγλοι καὶ Γερμανοὶ δὲν µπο- 
ροῦσαν νὰ συμφωνήσουν. Συμµερίζεται δηλαδἡ τὸ ὄνειρο τῆς ἆγγλο - γερμανικῆς προσέγ- 
γισης ποὺ τὸ κάνουν σχεδὸν ὅλοι οἱ δοσίλογοι. ᾿Αφϕοῦ αὐτὸ ὅμως δὲν ἦταν ἐφικτό, ὁ 
Παπαδόγγονας πράγματι --- ὅπως ἐπιβεβαιώνει ὁ Ῥοὺς --- ἐνημερώνει τοὺς Γερμανοὺς 
ὅτι τὰ τμήματά του --- σὰν «οὐδέτερα» --- δὲν θὰ ἐμάχοντο κατὰ τυχὸν βρετανικῶν ἄπο- 
βατικῶν δυνάµεων. ᾽Αλλὰ «γι αὐτὸ ἔτσι κι’ ἀλλιῶς δὲν ὑπῆρχε ἀνάγκη», ὅπως σχολιά- 
ζει πάλιν ὁ σύνδεσμος (1. Ρου5, γράμμα 20.10.71). 

Πραγματικὰ ὁ ἴδιος ὁ Χίτλερ ἐνέκρινε ἀπὸ τὸ 1943 τὴν συγκρότηση τῶν Τ.Α.., μὲ 
τὴν προὐπόθεση µόνο ὅτι «δὲν θὰ ἐχρησιμοποιοῦντο κατὰ τῶν ᾿4γγλοσαξώνων» (ΜΑ» 
φακ. 44056/1: φύλλο 55. φακ. 65027/3: φύλλο 384 [12.11.43Ώ. 

᾿Αργότερα οἱ συστηματικἀ διαδιξδόµενες φῆμες περὶ βρετανικῆς ἐπιδοκιμασίας τῶν 
Τ, Α. συνέπιπταν καὶ μὲ ὁρισμένες ἐνέργειες τῶν Γερμανῶν, ποὺ ἐπίσης ἀποσκοποῦσαν 
στὴν πλήρη ρήξη μεταξὺ ΕΑΜ καὶ Καἴρου, καθὼς καὶ στὸ γενικὸ ἀποπροσανατολισμὸ 
τοῦ ἑλληνικοῦ πληθυσμοῦ (συνέντευξη ν. 1.οηίπε. Ατίζιγ Εάπιοπάς, τι ἀγεεί (αιε- 
γηίας, ἁδημοσίευτες ἀναμνήσεις, σ. 176. 196. κ.ἄ.). 

Μόνον, ὅταν μερικὰ ἀνώτατα στελέχη, σὰν τὸ Βασ. Ντερτιλή, Διοικητἡὴ τῶν Εὐζώ- 
νων, παρατράβηξαν τὸ σχοινὶ τῶν ἀγγλικῶν ἐπαφῶν, ἀντέδρασαν οἱ κατακτητὲς χολε- 
ρικὰ καὶ τοὺς ἔθεσαν «προληπτικἁὀ) ὑπὸ κράτηση (ΜΑ, φακ. 54961/2: ΤΧΝΗΙ, Α.Κ. 
Ις, ἡμερήσια ἀναφορὰ 19.5.44. φακ. 54961/1: ΤΧΝΠΙ. Α.Κ., Ις, Ντ. 3500/4456 10.6.44). 

196 Παρβεπ ΡΙἱεἰδεῇᾖε 


ποιητικἡ ἐκπλήρωση τῆς μοναδικῆς ἀποστολῆς ποὺ εἶχαν ἀναθέσει στοὺς 
δοσίλογους σχηματισμούς, δηλαδὴ ἡ ἀποφασιστικὴ καταπολέμηση ἐκεί- 
νων τῶν συμπατριωτῶν τους ποὺ κατὰ κάποιο τρόπο ἔδειχναν «κομµουνι- 
στικὴ» δράση. 

Πρὸς αὐτὴ τὴν κατεύθυνση ἡ περίφηµη «ἔνοπλη ἀδελφοσύνη» κατακτη- 
τῶν καὶ συνεργατῶν φαινόταν πράγματι ζηλευτήη. Μιὰ ἀπ τὶς πιὸ προ- 
φανεῖς ἑνδείξεις ἦταν ἐκεῖνο τὸ περίφημο ἀνακοινωθὲν τοῦ συν/χη Χαρ. 
Παπαθανασόπουλου, ἀνώτατου στελέχους τοῦ ΕΔΕΣ καὶ μετέπειτα ἀρχηγοῦ 
Τ.Α. Χαλκίδας, καταγράφοντας τὶς ἀπώλειές του μετὰ ἀπὸ σύγκρουση μὲ 
τὸν ΕΛΑΣ: «..ιὲἐκ τῶν ἡμετέρων εἷς ΓερμανόςλΣ"... 

Ἐπειδὴ λοιπὸν ἡ ἴδια ἡ ἐξέλιξη τῶν γεγονότων δύσκολα προσφέρει 
ἀποδεικτικὰ στοιχεῖα ὑπὲρ τῶν παραπάνω ἀπολογητικῶν ἰσχυρισμῶν περὶ 
«ἀνεξαρτησίας», πρέπει ν᾿ ἀναζητηθεῖ ἀλλοῦ πρόσβαση στὸ ἀποφασιστικὸ 
ἐρώτημα, ποιανῶν συμφέροντα ὑπηρετοῦσαν ἐκεῖνοι οἱ ἐθελοντὲς σὰν σύ- 
νολο: τοῦ κατατρεγµένου ἑλληνικοῦ λαοῦ ἤ τῶν ξένων δυναστῶν του. 
Τὸ 1943/44 ἀντικειμενικὰ µόνο ἕνα ἀπ᾿ τὰ δύο ἦταν ταυτόχρονα δυνατό. 
Μιὰ ταύτιση τῶν συμφερόντων μονάχα οἱ πιὸ φανατικοὶ προπαγανδιστὲς 
τῆς «Νέας Τάξης πραγμάτων» μποροῦσαν νὰ τὴν διακηρύσσουν... 

Οἱ ἴδιοι οἵ Γερμανοὶ στὴν μεταξύ τους ἐμπιστευτικὴ ἀλληλογραφία 
Έκαναν πάντοτε διάκριση ἀνάμεσα στὰ διαφορετικὰ συμφέροντα. ᾽Αναφέ- 
ραμε πρὶν σὲ τὶ ἀποσκοποῦσε ἡ πρωτοβουλία τῆς συγκρότησης τῶν Τ.Α.: 
στὴν διαίρεση τῶν Ἑλλήνων (σὲ «καλοὺς» καὶ «κακούς)), ὥστε ν᾿ ἄντι- 
μετωπιστεῖ κάτω ἀπ᾿ τὴν ἐτικέττα τοῦ ἀντικομμουνισμοῦ ἀποτελεσματι- 
κότερα, δηλ. αἱματηρά, ἡ πιὸ ἀνήσυχη μερίδα τοῦ ἑλληνικοῦ λαοῦ, καὶ 
ἔτσι «νὰ διασωθεῖ γερμανικὸ αἶἷμαρδδ 

Αὐτὴ ἡ ὣς τώρα ἄγνωστη ὁμολογία-- ἄγνωστη τουλάχιστον σ᾿ αὐτὴ 
τὴ δεδηλωμένη µορφή --- ἀποτελεῖ ἀναμφίβολα σημαντικὸ στοιχεῖο γιὰ 
τὴν ἐκτίμηση τοῦ ρόλου τῶν ἘΤ.Α., δὲν ἐπαρκεῖ ὅμως. Βασικὸ κριτήριο 
πρέπει νὰ εἶναι, ἂν ἤ σὲ ποιὸ βαθμὸ οἱ ἴδιοι οἵ κατακτητὲς μετὰ ἀπὸ συνεχἠ 
ἄγρυπνη παρακολούθηση διαπίστωναν μιὰ ἐπιτυχία στὶς προθέσεις τοὺς. 
Ἰδιαίτερο ἐνδιαφέρον παρουσιάζει φυσικὰ ἡ ἐκτίμηση τῶν ἐθελοντῶν ἀπὸ 
τὶς ἄμεσα προϊσταμένες ἀρχὲς (55, 9Ι)) --- καὶ αὐτὸ µάλιστα πρὸς τὸ τέλος 
τῆς κατοχῆς καθὼς καὶ µετά, ὅταν οἳ Τερμανοὶ ἦταν ἤδη σὲ θέση νὰ κρί- 
νουν πιὸ νηφάλια καὶ συνοπτικἁ τὸν ὅλο δεσμὸ μὲ τοὺς (πρώην) συνεργά- 
τες τοὺς. 


24. Μπενετᾶτος, σ. 270. κ.ἄ. Φυσικὰ δὲν ἐπρόκειτο ἐδῶ γιὰ ξεχωριστὴ περίπτωση, 
ἄλλωστε ἡ ἴδια ὁρολογία χρησιμοποιήθηκε καὶ στὶς γερμανικὲς πηγὲς (βλ. ἔγγραφο 
3, κεφ. 5). 

25. ΜΑ, φακ. 65027/3: ἡμερολογιακὴ καταχώρηση 5.11.43. ΜοςζατεΚ!, σ. 294. βλ. 
καὶ ὑποσημείωση 12. 

λέα στοιχεῖα γιὰ τὴ σχέση γερμανικῶν ἀρχῶν Κατοχῆς καὶ Τ.Α. 197 


Μ᾽ αὐτὸ τὸ σκεπτικὸ παρουσιάζουµε ἐδῶ τρία --- ὣς τώρα ἄγνωστα --- 
ἔγγραφα ποὺ προέρχονται ἀπὸ τὸν ἀρχηγὸ τῶν 55, ἨἩσίητιεη ἨΙπηπηίατ, 
καὶ τὸν τοποτηρητή του στὴν Ἑλλάδα, ἀντιστράτηγο βομίπιαπα 26, Τὸ ἕνα 
κείµενο πάντως, σὰν ἀπάντηση τοῦ Χίμμλερ σὲ συγχαρητήριο τηλεγράφημα 
τοῦ Δ. Παπαδόγγονα, καθιστᾶ ἀναγκαία τὴν ἀναδημοσίευση τοῦ σχετικοῦ 
τηλεγραφήματος, ποὺ πρωτοδημοσιεύθηκε στὸν κατοχικὀ τύποξῖ μετὰ τὴν 
ἀποτυχημένη ἀπόπειρα κατὰ τοῦ Χίτλερ. 

Κατὰ τὰ ἄλλα, θεωρῶ τὰ ἴδια αὐτὰ τὰ ντοκουμέντα τόσο εὔγλωττα, 
ὥστε νὰ περιττεύει κάθε περαιτέρω σχολιασμός. 


26. Κείμενο Β’: ΒΑ (Βωπάοξατεμίν ΚοῦΙοηζ -- Ὁμοσπονδιακὸ ᾿Αρχεῖο Δυτ. Γερ- 
μανίας): φακ. ΝΡ 19/320: 35/79/44, 2.8.44. 

Κείµενο 1": ΒΑ, φακ. ΝΡ 19/320: Κοπιπαπάοςσί8ῦ ΕΕ-Ρ»5, 2.11.44 

Κείµενο ἄ: ΒΡΟ (Βοετ]π Ὠοσουπιεπί Οεπίετ), ἀτομικὸς φάκελος ἡλα]ίετ Βολίπιαπα, 

27. κείμενο «΄ : ἓφ. Καθημερινή, 27.7.44. 

μα 


μπεη ερ νὰ 39 


[ο ω.. 220: 


4 


- ΄ 


«»σηροᾶθσθεῦυσθα 


δα 
Ἠομετοηυ }-- ἅπᾶ Ῥο11κθ12ὔησου Οχ1οσλαα1 μμὰ ο. ..- 
ἡ-Οχωρροπθίθικος Σο Ἀ πας σι Αι εδτὴ 


1σι οάσίθ, χολροπᾶςς Ἐ5 πο ἲθοσασθδου απ ΟΡθσγςς 
ΡαἈφμάαςισοης ας 


Ἂ 
κτάθσος Οδθγοξ Ῥαρδάσης οσα 


δες ἔμητοχ παν δίε Κωπάσεδααπρ νου νμεἨ απά ἆθαπ 5 000 
Ο{2454θ6σο6π υπᾶ Μάππθεη ἆθχ Εχ{εοχ/πολει Σχολ 11 σετ-Αρς. 
ἀος Σε] 6ρ0ηπςς υπᾶᾷ ἆοθ Οτοβζσολ]λος ἄοσ Βονό]κοτυι ἀθεβ 
Φο]8ροπα6ς5 ὀτπσαλ{θᾳ υπὰ 54οἩ νου Ἠθχσετ ἄιχμδες εἰχθαῖς 


99Σ ἔΌπτεχ 139θαῦ Ίππεη α11θ6η 5ελπδι Ὀσης Ὁοπᾶ θ64πο - ἄβα 
ασοτπ ο ζαλαι, 


Ἠθάλ Η 11ος! 

Ρ6σ.ῖ Ἡς άσμα ΕΥ 

ΗθίσΏσᾶ πτοτ-, 
ΒοΣοὩθφάπ{οἳςί ἆθφθρ Ίππετπ” 


Ῥυπκοῦς {ῇχ ΠΣΙΙΛΧΟΣ ΞοἨ πιαησα ἳ 
Σοχν ἩπῬο Ππὰῖ Όεποταὶ πα ῃ ν εκ 3θθΛ15 ἂας Ῥος ρε- 
ΞΌΟΣΟΟἨΘΑ, ἀπθ ο π1αί αἶ19α Μ411ο1η ἄατῦτ 8οχρςῦ ήλσθει 
ὅρη Ὀτανοπί αχ1 θαλάσσια | Εσθαμ {11 άρεα-ᾖδξ. Όθοσετε υπᾶ 
βτᾶσλητο ἵαχφεονι σασι{ χοπ 1οἃ 11ο 546, οι ἄβτιαι 
τα Ὀσπύλοτι. της 

ἄοπ.: Ἡ, ΕαπιΙοχς 


8.8.1944 Ἠ/Ηο 
9. Ὁ Ὀδοχαεσορροπά" πας ΒΘΣδΟ6ΚΣ 
ἄάτοππασσ12111σοἩ οὲς ἄςχ Βὰ υΐο απ ΚοταιτηΣαπβλσι Μδοτρθατᾶδ. 
ώ 
| ... 
--- πα. 4 -Ερασν ὁ πας) 


Κειμενο Ἑ΄ 

ο, ὁ ή 
σος Εςάδςσποξή στου -ἡ }ο]ᾶ ζώα ῥοὐαλλω, ἄθα -α Χον. 19έ9. 


εγην. {1 ή ο... 


ο μώκσώο ἅγνά οροηθτα]]εααηῖ ὁςσ | 
παει ώ ΞοἈάπΒηδ γ 4 


ἆλενος δουλά πε α 3 


Ἠδομ ΑΡθοβΙωςς Ίπκετ ανα ασ 

- ο Ἡθηοχετ Ἡ- υπά Εσ14261 {άπτετ 1π οτ{εολη]απᾶ οργεσθο 
158 Ιππεη 84ης νό118 ΑΠΕΥΚΕππαπα απᾶ «είπεν Όπας ντ 

1Ώτε Ἰβεάλξ« εξ ἀπ οτλεσπεπλοπά ΆἈμβδ.. Ἰπαυεροπᾶρχ- βΡΙΣΟΠΘ 

40η Ίππεῃ ποῖπο Απεχκεππμηρ ἀαζὸτ αὖς, ἀἄπθα σ18 5 νιχ» 
Βηπάις Ἠενεα, ἄχε ααξοδα- απᾶ οτάπυπρθνά 11 1ροι Ἑ]εποπνο 

ες ετλεσχᾳαοσπετι νοίκες 4 ο ο Στο να 111 γοη- 

Ἀπά Ένπκοπειπ» γοτυεαᾶσο σα οχζδαβείοτει ἅπᾶ οἱ Σα Ἰδέσιση 

18Ρε Ἶπ Ἱχευεείες 0Μ6ΩςΔΠΘΟΠΑΣ{ πα ἓ µηδρτον ὀἆθαῖςοπωητ Ψψοσ- 
Ὀξπάεα ἀπ δαπρ ϱ6ρεν 4496 Ὀολβοηονά ς {4 άσμεθη γετοςϊνχοσ 


Σα ΣΜῃἨχεῃ. 
Βε αμ Βάλολοαν 
ἴα πστ 
δε ΕΥ ΘΙΙΟΥ 
ϱεᾳ. ἒΕ ΒΕΠ] 86τ. 
: ΑΏ ἀδπ 
«Φπεδνάες ᾖ-Ῥεχβοπα]Ἀεαραπτες, Ῥεσλάη 
Δαχοπβθονσα στλ1ὁ ας ἄετ Βάττε Ὡπ Κεποπά ρπΈΊππε απά 
9 Β64 ζύπααρ συσ Ρεσθοπβ]ηκτο ἀἄνεσθαράίς 
- ψ-Φκαπᾶατ {ρε άΏπκαος 
Κείµενο Δ΄ 

ΚΕΙΜΕΝΑ 
Α΄ 


Λερολίνον. -- Ααθ᾽ ἃ μεταδίδεται ἐξ ᾿ 4θηνῶν ὁ ἀρχηγὸς τῶν ἑλληνικῶν 
ἐθελοντικῶν σχηματισμῶν τῆς Ι/ελοποννήσου συνταγματάρχης ΠΙαπαδόγ- 
Κωγας ἀπηύθυνε πρὸς τὸν Φύρερ ἐπὶ τῇ διασώσει του τὸ ἀκόλουθον τηλε- 
γοάφηµα : «Οἱ ὅ.000 ἀξιωματικοὶ Καὶ ἄνδρες τῶν ἑλληνικῶν ἐθελοντικῶν 
τµηµάτων τῆς Πελοποννήσου μὲ τὸ µεγαλύτερον µέρος τοῦ πληθυσμοῦ τῆς 
Πελοποννήσου ὄπισθεν αὐτῶν», ἐκφράζουν τὴν βαθυτάτην ἀγανάκτησίν των 
διὰ τὴν ἐναντίον σας ἀπόπειραν σχεδιασθεῖσαν καὶ ἐπιχειρηθεῖσαν ὑπὸ ὅπο- 
πειµένω», τὰ ὁποῖα δὲν ἤθελαν νὰ ἄναγγωρίσουν τὴν ἀναγκαιότητα τοῦ ἀγῶ- 
γος πατὰ τοῦ πομμουνισμοῦ καὶ τῶν πλουτοκρατῶν συνεργατῶν του. ᾿ἔκ- 
φράζουν τὴν χαράν των διὰ τὴν θαυμαστὴν διάσωσίν σας καὶ Ἠλίνουν μὲ 
εὐγνωμοσύνην τὸ γόνυ ἐνώπιον τοῦ ΠΠαντοδυνάµου Θεοῦ ὅστις ἥπλωσε προ- 
στατευτικὴν χεῖρα ἐπάνω ἀπὸ τὴν ξωήν σας διὰ νὰ σᾶς διαφυλάξῃ εἲς τὸ 
γερμανικὸν ἔθνος καὶ εἰς τὴν ἓν τῷ ἀγῶνι κατὰ τῆς κομμουνιστικῆς πανώ- 
Άους ἠνωμένην Εὐρώπην. 4ιὰ τοὺς “ἔλληνας ἐθελοντὰς τῆς «Πελοποννήσου 
ᾗ ἔνδειξις αὐτὴ εἶνε µία παρόρµησις ὅπως συνεχίσουν δι ὅλων τῶν δυνά- 
µεων μέχρις ἐσχάτων τὸν ἀγῶνα κατὰ τῶν ξένων πρὸς τὴν χώραν µπολσε- 
βικικῶν ὀρδῶν ἐν "Ελλάδι. ᾿Απὸ τῆς ἱερᾶς ἀρχαίας Σπάρτης, ἐκ τῆς ὁποίας 
προήλθεν ἡ δρὰξ τῶν ἠρώων τοῦ «Πεωνίδου, ἡ ὁποία ἔσωσε τὸν εὐρωπαϊκὸν 
πολιτισμό», ὑψοῦται ἡ προσευχή µας «Αύριε, διαφύλασσε τὸν Φύρερ /) 


Β’ 
Τηλεγράφημα 
᾿ Απόρρητο 
Πρὸς τὸν ᾿ Ανώτερον ” 4ρχηγὸν τῶν δὺ καὶ τῆς ᾿ Αστυνομίας στὴν "Ελλάδα, 
ὁμαδάρχη: τῶν δ5, ὁ ελίπιαπα. 
/Ιαρακαλῶ, διαβιβάσατε τὸ ἀκόλουθο τηλεγράφημα στὸν ὀδυν/οχή 
Παπαδόγγονα: 


1. Δὲν πρέπει νὰ συγχέεται μὲ τὸ ὁμώνυμο χαμηλὸ βαθμό τοῦ τακτικοῦ στρατοῦ. 
Τὰ 55 εἶχαν δικό τους ξεχωριστὸ ἱεραρχικὸ σύστηµα. Ὁ «ὁμαδάρχησ» π.χ. ἀντιστοιχοῦσε 
στὸν βαθμὸ τοῦ ἀντιστρατήγου, τὸν ὁποῖο ὁ κάτοχός του συνήθως ἔφερε ταυτόχρονα. 
Ἡ προαγωγἡ τοῦ βαθμοῦ στὰ ὢ5δ ἦταν ὅμως ἡ σημαντικότερη καὶ συνεπῶς ἤρθε πρώτη. 
Ἡ ἀναπροσαρμογὴ τοῦ «τακτικοῦ» βαθμοῦ καθυστεροῦσε καμμία φορά, (π.χ. ὁ ἤδη 


ὁμαδάρχης βομίπιαπα ἔμεινε γιὰ κάποιο διάστηµα ὑποστράτηγος). 


Ψηφιοποιήθηκε από τη Βιβλιοθήκη του Ιονίου Πανεπιστηµίου 
Με την άδεια της Ἑταιρείας Μελέτης Νέου Ελληνισμού 

( Αγαπητὲ Συνταγµατάρχα Παπαδόγμωνα | 


'Ο Φύρερ ἔλαβε τὸ µήνυµα ἀπὸ σᾶς καὶ τοὺς ὅ.000 ἀξιωματικοὺς καὶ 
ἄνδρες τῶν "Ελληνικῶν τµηµάτων ἐθελοντῶν τῆς ΙΠελοποννήσου καθὼς καὶ 
τοῦ μεγαλύτερου µέρους τοῦ πληθυσμοῦ τῆς [Πελοποννήσου καὶ χάρηκε μ 
ὅλη του τὴν καρδιὰ γι’ αὐτό. 

'Ο Φύρερ διαβιβάζει σ᾿ ὅλους ἐσᾶς τὶς εὐχαριστίες καὶ τοὺς Χχαιρετι- 
σµούς του. 

Χάιλ «Χίτλερ / 
“Ὑπογραφή :.Χ. Χίμμλερ 
᾿Αρχηγὸς ὼὸδ τοῦ ΒΡάιχ 
"Ὑπουργὸς τῶν ᾿Εσωτερικῶν τοῦ Ράιχ» 


Συμπλήρωμα γιὰ τὸν δὺ-ὁμαδάρχη ὃ οᾖλῖ πια πα" 

᾿Βμίλησα ἤδη μὲ τὸν στρατηγὸ Ἡ ἰπ{ετ ὅτι πρέπει νὰ φροντίσει 
μ’ ὅλα τὰ µέσα ὥστε τὰ πιστὰ καὶ γενναῖα [ὅταν] τµήµατα τῶν "Ελλήνων 
ἐθελοντῶν νὰ ἐφοδιαστοῦν μὲ καλύτερα καὶ ἀποτελεσματικώτερα ὅπλα. 
Σᾶς παρακαλῶ, νὰ φροντίσετε γι’ αὐτό. 

«Ίωιός σας 
"Ὑπογραφή : .Χ. Χίμμλερ 

9.δ.1944 

Πρὸς ἀρχιομαδάρχηνὸ τῶν δὸδ Βετρετ ἐστάλη ἀντίγραφο μὲ τὴν 
παράκληση γιὰ ἐνημέρωση. 


τ’ 
Γεν. ᾿Επιτελεῖο τοῦ ᾿ 4ρχηγοῦ δὲ τοῦ Ράιχ 
δρα ᾿Βπιτελείου. ϱ.11.44 


᾿Απόσπασμα ἀπὸ τὴν ἔκθεση τοῦ ᾿Αρχηγοῦ δδ καὶ ᾿ Αστυνομίας σχε- 
τικὰ μὲ τὴν χρησιμοποίηση ᾽᾿Αστυνομικῶν {4υνάμεων 
στὴν "Ελλάδα. 
1. Κατάσταση: 

Οἳ συνθῆκες γιὰ δράση στὴν "Ελλάδα δὲν ἦσαν εὐνοϊκὲς γιὰ τοὺς ἑξῆς 
λόγους : 


2. Αασιςί ἸλΙπίετ, ἐπιτελάρχης Τµήµατος Στρατιᾶς «Ε» (Ἑλλάδας), Αὔγουστος 
43 - Μάρτης 44, ἐπιτελάρχης Τµήµατος Στρατιᾶς «ΕἘ» (Βαλκανίων) Μάρτης - Σεπτέµ- 
βρης 44. 

3, Ὁ ἀνώτερος βαθμὸς στὴν ἱερροχία τῶν 55 --- µετά, φὺσικά, ἀπὸ τὸν «ἀρχηγὸ» 
Χίμμλερ. 


Ψηφιοποιήθηκε από τη Βιβλιοθήκη του Ιονίου Πανεπιστημίου 
Με την άδεια της Ἑταιρείας Μελέτης Νέου Ελληνισμού 

α) "Η ὀργάνωση τῆς "Ελληνικῆς ᾿ Αστυνομίας καὶ τῆς Χωροφυλακῆς 
εἶχε ὑποστεῖ µεγάλο πλῆγμα λόγω τοῦ ἀφοπλισμοῦ ἀπὸ τὰ ᾿Ιταλικὰ στρα- 
τεύµατα κατοχῆς. 

β) Οἱ ᾽Ιταλικὲς ἀρχὲς κατοχῆς δὲν εἶχαν λάβει κανένα μέτρο ἐναντίον 
τῶν συμπτωμάτων κατάρρευσης τῆς οἰμονομίας. 

γ) Σὰν ἔπακόλουθο αὐτῆς τῆς κατάστασης καὶ τῶν ἐσωτερικῶν πολι- 
τικῶν συνθηκῶν τῆς χώρας μπόρεσαν νὰ ἀναπτυχθοῦν ὃ πομμουνισμὸς στὶς 
πόλεις καὶ ὃ συμμοριτισμὸς στὰ βουνά. Ἰατ᾽ αὐτῶν πάλιν δὲν πάρθηκαν 
ἔγκαιρα -- ἀλλ᾽ οὔτε ἀρκετὰ ριζικὰ --- µέτρα. 


2. Διαθέσιμες µάχιμες δυνάµεις καὶ καθήκοντα. 


Πρὸς ἐκπλήρωση τῶν τεθέντων Μαθηκόντων ὑπῆρχαν οἳ ἑξῆς διαθέ- 
σιµες δυνάμεις: Πιὰ τὴν καταπολέμηση τῶν συμμοριῶν καὶ τῶν δολιοφθο- 
ρῶν 

1δον Ἀύνταγμα ᾿Ορεινῶν Ιαταδρομῶν τῆς ᾿ Αστυνομίας δδ, ᾿4στυνο- 
μωὴ Μοίρα ᾿Ορειβατικοῦ Πυροβολικοῦ δὲ 

1 - ΠΠ (1ερµανο -᾽Ιταλικὰ) ”Αστυνομικὰ Τάγματα ᾿ΙΕθελοντῶν" 

ΠΓιὰ τὴν Ματαπολέμηση τοῦ Κομμουνισμοῦ : 

Δυνάμεις τοῦ ιοικητῆ τῆς ᾿ Αστυνομίας ᾿ Ασφάλειας καὶ τῆς εἰδικῆς 
“Ὑπηρεσίας ᾿ Ασφάλειας». ᾿Επειδὴ αὐτὲς οἱ δυνάµεις δὲν ἐπαρκοῦσαν γιὰ 
τὴν ἐμπλήρωση τῶν καθηκόντων, πάρθηκαν τ᾽ ἀκόλουθα µέτρα γιὰ τὴν 
ἐνίσχυση τῶν δυνάμεών µας. 


α) Αναδιοργάνωση τῆς Ἑλληνικῆς ἸΑστυνομί- 
ας καὶ τῆς Χωροφυλακῆς σὲ µία συνολικὴ δύναμη ἀπὸ 1.741 
ἀξ/κούς, δ6δ7 ἀνθυσπαστές, 16.919 ὑπαξ/κοὺς καὶ ἄνδρες. 

Τὸ ἐποικοδομητικὸ ἔργο ἀφοροῦσε τὴν συγκρότηση καὶ ἓν µέρει ἆνα- 
διάρθρωση, τὸν ἐπανεξοπλισμό, τὴν ἐκπαίδευση καὶ χρησιμοποίηση σὲ ἔπι- 
χειρήσεις. 

Τελικὴ ἐκτίμηση : Η ἠσυχία καὶ τάξη διατηρήθηκαν γενικὰ σὲ ἵκα- 
νοποιητικὸ βαθμό. 

ϱ) Συγρότηση τµηµάτων ἹἨλλήνων ἨΕθελογ- 
τῶν σὲ µία συνολικὴ δύναμη ἀπὸ 16.695 ἀξ)μούς, ὑπαξ)κοὺς καὶ ἄνδρες. 

«Χρησιμοποιήθηκα» : 


4. Αὐτά τὰ τάγματα ἀποιελοῦνταν ἀπὸ φασίστες Ἰταλοὺς ποὺ ἀποδέχτηκαν τὴν ἔνο- 
πλη συνεργασία μὲ τοὺς Γερμανοὺς καὶ μετὰ τὴν ἰταλικὴ συνθηκολόγηση, ἦταν ὅμως 
γιὰ εὐνόητους λόγους, πάντα «πλαισιωμένοι» ἀπὸ ἔμπειρους Γερμανοὺς στρατιωτικούς: 

5, Βε[εμ]ςΠαοετ άετ βἱολετΠείίκρο[µσεί υπά «ες βοπετμεϊίκάϊεησίες («Βά5δ υπά 9»). 
Διοικητὴς ἦταν ὃ συντ/χης α]ίοι Β]υπῃς, στὸν ὁποῖο ὑπάγονταν μεταξὺ ἄλλων τὸ άνα- 
κριτικὸ «ἄντρο» στὴν ὁδὸ Μέρλιν, καθὼς καὶ τὸ στρατόπεδο Χαϊδαρίου. 


Ψηφιοποιήθηκε απὀ τη Βιβλιοθήκη του Τονίου Πανεπιστημίου 
Με την άδεια της Ἑταιρείας Μελέτης Νέου Ελληνισμού 

αα) στὴν Μακεδονία ὦ τµήµατα «ἨΊ76ΓΠ6Υ8 
10 τµήµατα ἐθελοντῶν 

ββ) στὴν Πεντρικὴ "Ελλάδα 3 ) )) 

γγ) στὴν ΝΑ "Ελλάδα Ἴ ) ) 

ὃδ) στὴν ΙΓελοπόννησο ] 2) » 


Τελικὴ ἐκτίμηση : Τὰ τµήµατα "Ελλήνων ᾿Εθελοντῶν ἦταν πολύτιμες 
ῥοηθητικὲς µονάδες στὴν ἐνεργὴ καταπολέμηση τῶν συμμοριῶν. 


γ) Συγκρότηση τῶν Εὐξωνικῶν Τμημάτων (σὲ 
ἀγαστὴ σύμπνοια μὲ τὴν ἑλλ. κυβέρνησηϊ) σὲ συνολικὴ δύναμη ἀπὸ ὅδ9φ 
ἀξ)κούς, 066 ὑπαξ)κοὺς καὶ 4.597 ἄνδρες. 

Τελικὴ ἐκτίμηση : Τὰ Εὐζωνικὰ τµήµατα πολέμησαν τὸν Ἰομμουνι- 
σμὸ καὶ τὶς συµµορίες τοῦ Ε.14Σ’ μὲ ἀξιοσημείωτη ἐπιτυχία. 


ὁὃ. Ὀργάνωση ᾿Αστυγομίας 

᾿Ενῶ ἀρχικὰ ὑπῆοχαν µόνο ὁ περιφερειακὲς διοικήσεις τῶν 5 καὶ τῆς 
᾿ Αστυνομίας, ὃ ἀριθμὸς αὐτὸς αὐξήθηκε σὲ 7 ΚάΟξ-- περι»χὲς λόγω τῆς 
ἐσωτερικῆς [ἑλλ.] πολιτικῆς δοµῆς καὶ τῶν νησιωτικῶν μονάδων : 


ΚάΟ--περιοχές: Μακεδονία ἔδρα διοίκησης: Θεσσαλονίκη 
Θεσσαλία «Ίάρισα 
Β. "Ηπειρος Ιωάννινα 
Ν. "Ηπειρος ᾿ Αγρίνιο 
Γοιωτία «ιβαδιὰ 
᾿Αττικὴ ᾿ Αθήνα 
1Γελοπόννησος Ἰόρινθος 


Γιὰ μιὰ πιὸ συντονισμένη καθοδήγηση τῶν "Ελληνικῶν ἐθελοντικῶν 
τµηµάτων εἶχαν διοριστεῖ : 

στὴν Μακεδονία ὁ «Πιοικητὴς τοῦ Βορείου Συγκροτήματος 

στὴν Πελοπόννησο ὁ Διοικητὴς τοῦ Νοτίου Συγκροτήματος 
4. Αποχώρηση: 

Τὴν δ.10.[44/ ἡ ὑπηρεσία τοῦ 44δδ4Α μαθὼς καὶ τοῦ 4ιοικητῆ τῆς 
᾿Αστυνοµίας Τάξεως πρὸς Θεσσαλονίκη. 

Τὸ 1Ιδον Σύνταγμα ᾿Ορ. Παταδρομῶν τῆς ᾿ Αστυνομίας δὺ καθὼς καὶ 
ἡ ᾿ Αστυνομικὴ Μοίρα ᾿Ορειβ. Ιυροβολικοῦ δδ πρὸς τὴν περιοχὴ ΆΏελιγρα- 


6. Τὰ τμήματα αὐτὰ ἀποτελοῦνταν κυρίως ἀπὸ σλαβοφώνους Μακεδόνες («Κομι- 
τατζῆδες»). Ἡ ὀνομασία βγῆκε ἀπὸ τὸ μικρὸ ὄνομα τοῦ διοικητὴ τους ἸΝοτηοτ Ἠθγάο. 

7. Πρόκειται ἐδῶ φυσικἀ γιὰ τὴν κυβέρνηση τοῦ Ἰ. Ράλλη. 

δ. ΚάΟ -- Κοπιπιαπάαπίατ ἄετ Οτάπυπβερο]ίζεί [Διοίκηση τῆς ᾿Αστυνομίας Τάξεως]. 
Ὁ ἀνώτερος δισικητὴς ἦταν ὁ συντ/χης (κατόπιν ὑποστρότηγος) Ηετπιβπη ΕΤ8ΠΖ, ποὺ 
ὑπαγόταν ὅμως στὸν ἑκάστοτε «ΑΑΡΡΑ». 


ηφιοποιήθηκε απὀ τη Βιβλιοθήκη του Ιονίου Πανεπιστημίου 
ετην άδεια της Ἑταιρείας Μελέτης Νέου Ελληνισμού 

δίου, ὑπόλοιπες µονάδες καὶ ΙΚάΟ-- ὑπηρεσίες κατ ἀρχὰς πρὸς τὴν {1Γιουγµ.] 
Μακεδονία (γιὰ καθήκοντα περιφρούρησης) ὑπὸ τὶς διαταγὲς τοῦ 44554 
Σερβίας. ᾿Επιτελεῖα καὶ ὑπηρεσίες μετὰ τὴν ἀπομάκρυνση ἀπὸ τὸν µακεδο- 
νικὸ χῶρο µετατέθηκαν στὶς νέες ἕδρες τους. 


δ.᾽Απώλειες καὶ λάφυρα στὸ χοονικὸ διάστηµα 


ἀπὸ 1Ι.9.4ὅὃ µέχρι 1.9. 44: 


"Ημέτερες ἀπώλειες :19 Νεκροὶ τραυματίες ἀγνοούμενοι 
Γερμανοὶ 7/60 9/190 2/16δ 
᾿]ταλοὶ 0/95 4/90 ὅ/105 
"Ἓλληνες δ0/60δ δ7/δ02 θ4/66ρ 


Απώλειες ἐχθροῦ: 9.90δ [νεκροί], 1.750 αἰχμάλωτοι, ὅ.26δ συλ- 
λήψεις 


4άφυρα Γερμανοὶ ᾿ΓΠταλοὶ ἽἝλληνες 
Τουφέκια 459 66 δ17 
Περίστροφα 196 16 196 
᾿Ελαφρὰ ὁπλοπολυβόλα 96 υ] 4δ 
ΛΡαριὰ ὁπλοπολυβόλα ο] 1 19 
"Ὅλμοι δ 9 16 
Αὐτόματα 4 ὅ 4δ 
᾿Αντιαρματικὰ ὅπλα 1 - -- 
4’ 


“Ο ᾽Αρχηγὸς δὸ τοῦ Ράϊχ 
Στὸ µέτωπο, σταθμὸς διοικήσεως 


ΒΕ/Ρη. ϱ2/45/44--ο 10. Νοε. 1944 


Π]ρὸς τὸν ὁμαδάρχη καὶ ἀντιστράτηγο τῶν µαχίµων δὸ, ὃ ἐβΙπιαπα. 
᾿Αγαπητὲ ο οελίπιαπα 


Μὲ τὴν ὁλοκλήρωση τῆς ὑπηρεσίας σας ὡς ᾿ Ανώτερου ᾿4ρχηγοῦ δὸ 
καὶ ᾿ Αστυνομίας στὴν "Ελλάδα σᾶς ἐκφράζω τὶς εὐχαριστίες µου καὶ τὴν 
ἁμέριστή µου ἄναγνώριση γιὰ τὸ ἔργο σας στὴν "Ελλάδα. ᾿Ιδιαίτερα σᾶς 
ἐκφράξω τὰ συγχαρητήριά µου, ἐπειδὴ κατορθώσατε νὰ ὀργανώσετε τὰ 


9. "Ας σημειωθεῖ ξανά, ὅτι ἐδῶ ἐπρόκειτο ἀποκλειστικὰ γιὰ τὶς ἀπώλειες (ἢ) ἔπιτυ- 
χίες) ὅσες σημµείῶναν οἱ ἀναφερόμενοι ---γερμανικοὶ καὶ µή --- σχηματισμοὶ ποὺ ὑπά- 
γονταν στὸν «ΑΑΡΡΑ». 

10. Ὁ πρῶτος ἀριθμὸς ἀναφέρεται στοὺς ἀξιωματικούς, ὁ δεύτερος στοὺς ὑπαξιω- 
ματικοὺς καὶ ἄνδρες. 


ἵΨ'ηφιοποιήθηχε από τη Βιβλιοθήκη του Ιονίου Πανεπιστηµίου 
Με την άδεια της Ἑταιρείας Μελέτης Νέου Ελληνισμού 

ὑγιῆ καὶ νομοταγὴ στοιχεῖα τοῦ Ελληνικοῦ λαοῦ στὰ τµήµατα τῶν Ἓλ- 
Λήνων ἐθελοντῶν καθὼς καὶ τῶν Πὐξώνων, καὶ νὰ τὰ ὁδηγήσετε-- σ᾿ ἄἆγα- 
στὴ συνεργασία μὲ τὰ δικά µας γερματικὰ τμήματα --- στὸν ἀγώνα κατὰ 
τῶν μπολσεβίκων συνομωτῶν µέχρι τὴν τελευταία µέρα. 

Χάιλ Χίτλερ 

Πιστὰ δικός σας 

"Ὑπογραφή: «Χ. «Ἀίμμλεορ 

Στὸν διευθυντὴ τῆς Κεντοικῆς ὑπηοεσίας ποοσωπικοῦ ο, Βερολίνο, 


ἀποστέλλεται ἀντίγραφο μὲ τὴν παράκληση νὰ ληφθεῖ ὑπόψη καὶ νὰ τεθεῖ 
στὸν ἀτομικὸ φάκελο. 


Ψηφιοποιήθηκε απὀ τη Βιβλιοθήκη του Ιονίου Πανεπιστημίου 
ετην άδεια της Ἑταιρείας Μελέτης Νέου Ελληνισμού 

